Tässä Jerusalem uutiset ja Pekka Sartola. Hyvää lauantai iltaa.
Vuoden viimeisten uutisten aiheita;
Kun kristitty maailma oli hiljentynyt joulun viettoon, -
sota jatkui taukoamatta ja erittäin kiivaana Gazassa -
Israelin ja terrorijärjestö Hamasin välillä.
Israelin armeija ajaa Hamasia yhä ahtaammalle, -
mutta Hamas tehostaa vastarintaansa -
ampumalla mm. raketteja ja ohjuksia aina Tel Aviviin saakka.
Sodan alettua taistelussa on kaatunut jo noin 160 Israelin sotilasta.
Armeija on surmannut ainakin 8000 -
Hamasin ja Islamilaisen Jihadin terroristia.
Hamasin hallussa on vielä ainakin 130 panttivankia, -
mutta kuinka moni heistä on elossa, sitä armeija ei pysty arvioimaan,
sillä he löytävät jatkuvasti lisää surmattuja panttivankeja -
tunnelisotaa käydessään.
Armeijan tiedottajaupseeri kertoi Wall Street Journal-medialle, -
että saattaa kestää kuukausia, siis odotettua paljon kauemmin, -
ennen kuin IDF saa haltuunsa koko Gazan.
YK:n turvallisuusneuvosto äänesti viikko sitten perjantaina -
päätöslauselman hyväksymisestä, jossa vaaditaan -
nopeuttamaan humanitaarisen avun toimittamista Gazaan ja -
luomaan olosuhteet sodan lopettamiselle.
Päätöslauselmassa kehotetaan kiireellisiin toimiin -
humanitaarisen avun turvallisen, esteettömän ja -
laajemman pääsyn mahdollistamiseksi ja -
olosuhteiden luomiseksi vihollisuuksien lopettamiselle ja -
kaikkien panttivankien välittömälle vapauttamiselle.
Tämä on ensimmäinen kerta sodan alettua, -
kun neuvosto on hyväksynyt päätöslauselman, -
joka sisältää sanamuodon vihollisuuksien lopettamisesta, -
mutta ei vaadi välitöntä ja pysyvää tulitaukoa, -
jota Yhdysvallat ja Israel vastustavat.
Yhdysvaltain YK-suurlähettiläs Linda Thomas-Greenfield -
ja hänen toimistonsa olivat Israelin puolella YK:ssa.
Suurlähettiläs totesi: "Oli häpeällistä, että Turvallisuusneuvosto -
ei vieläkään pystynyt tuomitsemaan Hamasin toimintaa."
Netanjahu kiitti presidentti Joe Bideniä Israelin tukemisesta -
turvallisuusneuvoston äänestyksen jälkeen ja avusta Gazan tilanteessa.
Myös Israelin YK-suurlähettiläs Gilad Erdan yhtyi kiitokseen siitä, -
että USA seisoi Israelin puolella koko YK:n turvallisuusneuvoston -
päätöslauselmaa koskevien neuvottelujen ajan -
ja piti voimassa määriteltyjä punaisia linjoja.
Netanjahu vakuutti pyrkivänsä kaikin keinoin voittoon Hamasista, -
kun maan sotatilahallitus valmistautui tarkastelemaan Egyptin ehdotusta -
uudesta, jopa kahden viikon pituisesta aselevosta ja panttivankisopimuksesta.
Netanjahu sanoi puheessaan: -
"Tehostamme jatkuvasti sotaa Gazan alueella.
Jatkamme taistelua, kunnes voitto Hamasista on saavutettu."
Ensimmäistä kertaa näihin Kairossa käytäviin keskusteluihin osallistui -
Qatarissa asuva Hamasin johtaja Ismael Haniya, -
joka ilmoitti Hamasin puolesta, että mitään neuvotteluja ei käydä -
ennen kuin Israel lopettaa kaikki iskut Gazan alueella.
Israel ilmoitti, että keskusteluja voidaan käydä, -
mutta he eivät ota vastaan mitään ennakkoehtoja.
Pääministeri Netanjahu lisäsi, että hän antoi Hamasille -
hyvin yksinkertaisen valinnan: antautua tai kuolla.
"Heillä ei ole eikä tule olemaan muita vaihtoehtoja.
Hän lisäsi vielä: "Kun tuhoamme Hamasin, -
työskentelen kaikella voimallani varmistaakseni, -
että Gaza ei enää uhkaa Israelia."
Tämä viesti oli ilmeinen osoitus siitä, että hän ei myöskään aio erota, -
jota mm. oppositiossa oleva Jair Lapid vaatii, -
eikä ota julkisesti vastuuta tiedustelun epäonnistumisista, -
joka mahdollisti Hamasin verilöylyn lokakuussa.
Israelin presidentti Isaac Herzog osallistui omalta osaltaan -
diplomaattiseen keskusteluun ja kertoi ranskalaiselle virkamiehelle, -
että Israel on tehnyt selväksi, että se on valmis humanitaariseen taukoon, -
mutta taisteluja ei lopeteta, ennen kuin panttivangit on vapautettu.
Yhdysvaltojen edellisen presidentti Trumpin aikainen YK-suurlähettiläs -
Nikki Haley, joka oli myös Etelä-Carolinan osavaltion kuvernööri,
kertoi haastattelussa Jerusalem Post-lehdelle, -
että YK:n antisemitismi johti 7. lokakuuta alkaneeseen verilöylyyn.
Hänen mukaansa YK:n toimintaa seuratessa, -
tarkkailijalta kestää vain vuorokauden ymmärtää, että antisionismi on -
vain moderni nimi antisemitismin muinaiselle pahuudelle.
"Olen nähnyt antisemitismiä. Kohtasin sen joka päivä YK:ssa.
Tiedän, että juutalaisten vihaajat yrittävät salata sen sanomalla, -
että he vain vihaavat Israelia sen Palestiina-vastaisuuden vuoksi."
Nikki Haleyn mukaan YK:n pahin salaisuus on, -
että antisemitismi toimii aivan julkisesti pinnan alla.
"Näin sen ensimmäisinä päivinäni Yhdysvaltain YK-suurlähettiläänä.
Kun tapasin Israelin suurlähettilään erottauduin heti ennakkotapauksista -
ja asetin Israelin monien maiden edelle, -
jotka Yhdysvaltain suurlähettiläät tyypillisesti tapaavat ensimmäisenä.
Minulle oli tärkeämpää osoittaa tukeni Israelille, joka on -
yksi Amerikan lähimmistä liittolaisista ja rakkaimmista ystävistä.
Laajemmin tarkasteltuna YK:ssa nähdään Israel aivan eri tavalla.
Siellä ajatellaan, että Israel on paaria-valtio, -
jotenkin erilainen kuin kaikki muut maat.
Mutta mikä tekee maailman ainoasta juutalaisesta valtiosta erilaisen?
Kun esität kysymyksen näin, se vastaa itsestään."
Laajempi katsaus Nikki Haleyn tyrmäävästä lausunnosta -
vuodenvaihteessa ilmestyvässä ActualNews raportissani.
Nikki Haley on ehdolla Yhdysvaltain seuraavaksi presidentiksi -
ensi vuoden vaaleissa.
Iranin tukema libanonilainen terrorijärjestö Hizbollah -
vetää eliittijoukkonsa Israelin pohjoisrajalta hyökkäyksen pelossa, -
kertovat IDF:n tiedusteluraportit. Niiden mukaan Hizbollahin joukot -
siirrettiin pois osittain Hizbollahin kärsimien suurien uhrimäärien vuoksi.
IDF on vastannut järjestelmällisesti kaikkiin Hizbollahin iskuihin -
viimeisten kuukausien aikana ja -
hyökännyt Hizbollahin infrastruktuuriin Libanonissa.
Se on tehnyt sinne ennaltaehkäiseviä iskuja vastauksena -
Pohjois-Israelin rajakaupunkeihin aiemmin tehtyihin rakettihyökkäyksiin.
Ainakin 123 Hizbollahin terroristia on kuollut IDF:n tarkkuusiskuissa -
Libanonin rajalla kahden viime kuukauden aikana.
Näin ilmoitti Hizbollahin oma sisäinen tiedottajan viikko sitten lauantaina.
Armeijan mukaan vielä ei ole selvää,
onko joukkojen vetäytyminen väliaikaista vai pysyvää.
Walla-median mukaan he uskovat, että vetäytymisen tarkoituksena on -
rajoittaa ensi-sijaisesti uhrien määrää -
Radwan-nimisten erikoisjoukkojen keskuudessa.
Hizbollahin johto pitää tätä eliittijoukkoryhmää arvokkaana -
strategisena voimavarana, jos tai kun syttyy seuraava suuri sota -
Israelin ja Hizbollahin välillä.
Iran aiheuttaa kriisin erilaisten uhkien ja niitä toteuttavien -
Jemenin huthi-kapinallisten avulla Punaisella Merellä, -
etenkin eteläpäässä olevan kapeikon, Babe el-Mandebin salmen suulla,-
uhkaamalla ja ampumalla ohjuksia ja drooneja kauppa-aluksia kohti.
Valkoisen talon tiedottaja julkisti Yhdysvaltain tiedustelutiedot, -
joissa todetaan, että Iraniin sidoksissa olevat Jemenin kapinalliset -
jatkavat laivaiskuja, joiden he sanovat olevansa solidaarisuuden osoituksia -
palestiinalaisille Gazan alueella, -
jossa Israel taistelee heitä vastaan, raportoi uutistoimisto CBS.
Teheranin pappisvaltio on toimittanut lennokkeja ja ohjuksia hutheille, -
sekä myös taktista tiedustelupalvelua, sanoi Yhdysvaltojen -
Kansallisen turvallisuusneuvoston tiedottaja Adrienne Watson.
"Tiedämme, että Iran oli syvästi mukana iskujen suunnittelussa -
kaupallisia aluksia vastaan Punaisella merellä."
Iranin puolivirallinen uutistoimisto Mehr ilmoitti, -
että Iran kiistää kaikki Yhdysvaltain syytökset siitä, -
että se olisi ollut osallisena tällaisten iskujen suunnittelussa.
Iranin varaulkoministeri Ali Bagheri Kanin -
toistuvat kieltämiset tulivat Valkoisen talon ilmoituksen jälkeen.
"Huthien vastarintamalla on omat voimatyökalunsa -
ja se toimii vain omien päätöstensä ja kykyjensä mukaan.", -
Bagheri Kani sanoi uutistoimisto Mehrille.
Iran kylläkin tukee hutheja, mutta kiistää aseistavansa ryhmää, -
joka on vallannut ja syrjäyttänyt Jemenin pääkaupungin -
Sana'an hallituksen ja hallitsee nyt suuria alueita maasta.
USA:n puolustusministeriö kertoi, että heidän sota-alustaan kohti -
ammuttiin Jemenistä käsin neljä droonia ja -
syyttää Irania droonien toimittamisesta Jemenin huthi-kapinallisille.
Sota-alus USS Laboon ampui alas kaikki neljä, -
joten ne eivät aiheuttaneet vahinkoja.
Yhdysvaltojen sota-alus oli eteläisellä Punaisella merellä -
osana Yhdysvaltain johtamaa liittoumaa, jonka tarkoituksena oli -
suojella laivaväyliä Iranin tukemien kapinallisten hyökkäyksiltä.
Japanilaisessa omistuksessa oleva, kansainvälisillä vesialueilla -
Intian rannikon läheisyydessä purjehtinut kemikaalitankkeri, -
sai osuman itsemurhadroonista ja toinen ohitti sen vain lähietäisyydeltä.
Pentagonin mukaan tähän alukseen tehdyt iskut olivat lähtöisin Iranista,
vaikkakin Jemenin huthien tekemiä.
Onneksi henkilövahinkoja ei raportoitu tapahtuneen.
Yhdysvaltain lausunnossa todettiin, että mainittu sota-alus USS Laboon -
vastasi hätäkutsuihin Norjan lipun alla purjehtivalta -
ja norjalaisomisteiselta tankkerilta, -
joka joutui droonihyökkäyksen kohteeksi,
sekä Gabonin omistaman Intian lipun alla purjehtivalta öljytankkerilta,-
joka kärsi lieviä vaurioita iskusta.
Huthi-militantit ovat tehneet jo viitisentoista eri iskua -
kaupalliseen merenkulkuun miehittämättömillä ilma-aluksilla -
Israel-Hamas sodan alkamisen jälkeen.
Näin toimimalla Iran on luonut drooni-uhkien kaaren, joka ulottuu -
Jemenistä aina Persianlahdelle johtavan Hormuzin salmen lähelle.
USA:n johtama liittouma on luvannut -
turvata laivaliikenteen Punaisella merellä ja siksi useat rahtaajat -
ovat peruneet päätöksensä kiertää Afrikan ympäri ja -
palanneet takaisin käyttämään Suezin kanavaa.
Näin Jerusalem uutiset tällä kertaa.
Muistathan rukoilla rauhaa tuolle kaupungille, maalle ja koko Lähi-itään.
Uutistoimitus kiittää katselijoita ja tukijoita kuluneesta vuodesta.
Uskomme ja toivomme, että jaksatte olla mukana tulevanakin vuotena, -
sillä teidän tukenne mahdollistaa tämän ohjelman tuottamisen.
Oikein siunattua tulevaa vuotta 2024. Nähdään taas viikon kuluttua.
Hyvä katsoja, jos tämä ohjelmasarja on puhutellut sinua -
ja haluat sen jatkuvan, voit tukea sen toimittamista -
soittamalla numeroon 0600-02030. Puhelun hinta on noin 13 euroa.
Voit myös käyttää ruudulla näkyvää tilinumeroa.
Muista mainita viite: 9577 ja saajana: Ristin Tuki ry.
Jumala siunaa heitä, jotka siunaavat Israelia tälläkin tavoin.
Kiitos lahjastasi.